CELEX: 32007R0244
Language: lv
Date: 2007-03-07 00:00:00
Title: Komisijas Regula (EK) Nr. 244/2007 ( 2007. gada 7. marts ) par L-histidīna monohidrohlorīda monohidrāta kā dzīvnieku barības piedevas lietošanas atļauju (Dokuments attiecas uz EEZ)

13.3.2007   
            
            
               LV
            
            
               Eiropas Savienības Oficiālais Vēstnesis
            
            
               L 73/6
            
         
      KOMISIJAS REGULA (EK) Nr. 244/2007
   (2007. gada 7. marts)
   par L-histidīna monohidrohlorīda monohidrāta kā dzīvnieku barības piedevas lietošanas atļauju
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1), un jo īpaši tās 9. panta 2. punktu,
   tā kā:
   
               (1)
            
            
               Ar Regulu (EK) Nr. 1831/2003 reglamentē atļaujas dzīvnieku barības piedevu izmantošanai un šādu atļauju piešķiršanas pamatojumu un kārtību.
            
         
               (2)
            
            
               Tika iesniegts L-histidīna monohidrohlorīda monohidrāta kā aminoskābes lietošanas atļaujas pieteikums.
            
         
               (3)
            
            
               Tā kā atļaujas pieteikums tika iesniegts pirms Regulā (EK) Nr. 1831/2003 norādītā datuma, to iesniedza saskaņā ar 1982. gada 30. jūnija Padomes Direktīvu 82/471/EEK par dažiem produktiem, ko izmanto dzīvnieku barībā (2). No 2004. gada 18. oktobra aminoskābes, to sāļi un analogi ir iekļauti Regulā (EK) Nr. 1831/2003. Tāpēc šo pieteikumu uzskata par Regulas (EK) Nr. 1831/2003 7. pantā minēto pieteikumu.
            
         
               (4)
            
            
               Lai izpildītu Regulas (EK) Nr. 1831/2003 7. pantā izklāstītās prasības, pamatojot pieteikumu, tika iesniegta papildu informācija un precīzas ziņas.
            
         
               (5)
            
            
               Pieteikums attiecas uz atļauju L-histidīna monohidrohlorīda monohidrātu lietot kā dzīvnieku barības piedevu lašu dzimtas zivīm, un šo piedevu klasificē dzīvnieku barības piedevu kategorijā “uzturfizioloģiskās piedevas”, un tā ir ietverta funkcionālajā grupā “aminoskābes, to sāļi un analogi”.
            
         
               (6)
            
            
               Eiropas Pārtikas nekaitīguma iestāde (turpmāk tekstā – “iestāde”) 2005. gada 2. marta (3) un 2006. gada 18. oktobra (4) atzinumos secināja, ka L-histidīna monohidrohlorīda monohidrātam nav kaitīgas iedarbības uz dzīvnieku veselību, cilvēku veselību vai vidi. Atzinumā arī norādīts, ka L-histidīna monohidrohlorīda monohidrāts nerada citu risku, kas atbilstīgi Regulas (EK) Nr. 1831/2003 5. panta 2. punktam būtu par pamatu minētās piedevas aizliegšanai. Saskaņā ar minēto atzinumu arī zivīm tā ir svarīga aminoskābe, un ir pierādīts, ka, ievērojot lašu dzimtas zivju audzēšanas nosacījumus un lietojot minēto preparātu, tiek novērsta katarakta. Iestādes atzinumā ir ieteikti attiecīgi pasākumi lietotāju drošībai. Taču iestāde uzskata, ka īpašas prasības attiecībā uz pēcpārdošanas uzraudzību nav vajadzīgas. Kopienas references laboratorija, kas izveidota ar Regulu (EK) Nr. 1831/2003, ir iesniegusi pārskatu par barībā lietotās dzīvnieku barības piedevas analīzes metodi. Minētā preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Attiecīgi jāatļauj minētā preparāta lietošana, kā noteikts šīs regulas pielikumā.
            
         
               (7)
            
            
               Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas iekļauts barības piedevu kategorijā “uzturfizioloģiskās piedevas” un funkcionālajā grupā “aminoskābes, to sāļi un analogi”, ir atļauts lietot kā dzīvnieku barības piedevu atbilstīgi šīs regulas pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 7. martā
      
         
            Komisijas vārdā –
         
         
            Komisijas loceklis
         
         Markos KYPRIANOU
         
      
   
   
      (1)  OV L 268, 18.10.2003., 29. lpp. Regulā grozījumi izdarīti ar Komisijas Regulu (EK) Nr. 378/2005 (OV L 59, 5.3.2005., 8. lpp.).
   
      (2)  OV L 213, 21.7.1982., 8. lpp. Direktīvā jaunākie grozījumi izdarīti ar Komisijas Direktīvu 2004/116/EK (OV L 379, 24.12.2004., 81. lpp.).
   
      (3)  Dzīvnieku barībā izmantojamo piedevu un produktu ekspertu grupas atzinums par L-histidīna monohidrohlorīda monohidrāta drošumu un biopieejamību lašu dzimtas zivīm. Pieņemts 2005. gada 2. martā. EPNI Vēstnesis (2005) 195, 1.–10. lpp.
   
      (4)  Atbilstīgi Regulai (EK) 1831/2003 Dzīvnieku barībā izmantojamo piedevu un produktu ekspertu grupas atzinums par L-histidīna monohidrohlorīda monohidrātu kā barības piedevu lašu dzimtas zivīm. Pieņemts 2006. gada 18. oktobrī. EPNI Vēstnesis (2006) 407, 1.–5. lpp.
   
      PIELIKUMS
      
                  Piedevas reģistrācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieka suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas perioda beigu termiņš
               
            
                  Maksimālais saturs mg/kgkompleksajā barībā
               
            
                  
                     Uzturfizioloģisko piedevu kategorija. Funkcionālā grupa: aminoskābes, to sāļi un analogi
                  
               
            
                  3c3.5.1
               
               
                  —
               
               
                  L-histidīna monohidrohlorīda monohidrāts
               
               
                  
                     Piedevas raksturojums:
                  
                  L-histidīna monohidrohlorīda monohidrāts 98 %
                  Ražotājs – Escherichia (ATCC 9637)
                  C3H3N2-CH2-CH(NH2)-COOH· HCl· H2O
                  
                     Analīzes metode
                  
                  Kopienas metode aminoskābju noteikšanai (Komisijas Direktīva 98/64/EK par Kopienas analīžu metodēm aminoskābju, kopeļļu, koptauku un olahindoksa noteikšanai dzīvnieku barībā, un par Direktīvas 71/393/EEK grozījumiem (1).
               
               
                  Lašu dzimtas zivis
               
               
                  
                     —
                  
               
               
                  —
               
               
                  —
               
               
                  —
               
               
                  2.4.2017.
               
            
         (1)  OV L 257, 19.9.1998., 14. lpp.